Poziv za dostavljanje ponuda

**OPIS POSLOVA I ZADATAKA**

 **Eksterni evaluator**

1. **Pozicija:** Eksterni evaluator
2. **Mjesto rada:** Bosna i Hercegovina
3. **Projekat:** Učinkovitija javna revizija za smanjenje korupcije u Bosni i Hercegovini
4. **Trajanje projekta:** 01.03. 2019 – 01.03. 2022.
5. **Trajanje zadatka:** Trajanje zadatka je od potpisivanja ugovora do završetka trajanja projekta
6. **Referentni broj:** 12887 – T1

**Pozadina**

Projekat „Učinkovitija javna revizija za smanjenje korupcije u Bosni i Hercegovini“ implementiraju Centri civilnih inicijativa (CCI), uz podršku Švedske agencije za međunarodni razvoj i saradnju (Sida).

Projekat je fokusiran na proces revizije javnih institucija u BiH. Naime, javne revizije u BiH ne ispunjavaju svoju ulogu i de facto predstavljaju samo zanimljivu temu za javnost/medije, jer se ne bilježe nikakvi efekti njihovog rada u poboljšanju upravljanja javnim preduzećima/institucijama/ fondovima i prestanku rasipanja javnih resursa.

Projekat ima za cilj da napravi razliku i iskoristi mandat novoizabranih/imenovanih organa (posebno članova entitetskih i državnog parlamenta) da unaprijede proces javne revizije i doprinese odgovornijem trošenju budžetskih sredstava.

Projekat uključuje kreiranje javne e-baze podataka preporuka iz javnih revizorskih izvještaja, kao i praćenje i analizu implementacije datih preporuka. Također, pokrenut će se procesi izmjene i dopune zakonodavnih akata kako bi se povećale i individualizovale kazne za za neispunjavanje preporuka revizora, kao i za reformu uloge i prakse parlamenatarnih komisija koje se bave revizijama.

Istovremeno radit će se na unapređenju saradnje između tužilaštva i ureda za reviziju, odnosno uspostavljanju koordinacionih tijela kako bi se razmijenile informacije i poboljšala sinergija u suočavanju s korupcijom u javnim institucijama.

**G: CILJ PROJEKTA**

Projektom se želi doprinijeti odgovornijem trošenju budžetskih sredstava i smanjenju korupcije u javnim institucijama u BiH.

Specifični ciljevi:

1. Povećati transparentnost u pogledu učinkovitosti procesa revizije i preporuka koje su dostavljene javnim institucijama BiH od 2014. do danas,
2. Jačati učešće javnosti u odabiru javnih institucija koje će biti predmet revizije - kako bi se bolje ciljale institucije sa korupcijskim praksama,
3. Inicirati procese politike i zagovarati (a) jačanje zakonskih kazni za neispunjavanje revizorskih preporuka, (b) reformu sadašnje uloge parlamentarnih komisija za reviziju i (c) uspostavljanje saradnje između tužilaštva i ureda za reviziju

Ciljne grupe:

* Službe za reviziju Republike Srpske, Federacije BiH i državnog nivoa BiH
* Komisije za reviziju parlamenata BiH, RS i FBiH
* Tužilaštva BiH, RS i FBiH i Visoko sudsko i tužilačko vijeće BiH
* Najmanje 180 javnih institucija koje su bile predmet revizije u periodu od 2014. do danas
* Najmanje 15 medijskih kuća u BiH i OCD koje se bave pitanjima javne potrošnje, revizije i borbe protiv korupcije.

**H: Djelokrug rada**

Učešće u tenderskoj proceduri otvoreno je pod jednakim uslovima za sva fizička i pravna lica.

Evaluacijom od strane vanjskog evaluatora trebali bi se analizirati glavni nalazi i preporuke u vezi sa sljedećim specifičnim ciljevima:

1. Procijeniti učinkovitost projekta (tj., stepen ostvarenja navedenih specifičnih ciljeva ili stepen do kog se mogu ostvariti)
2. Procijeniti održivost projekta (tj., vjerovatnoća da će se projekat nastaviti nakon završetka podrške donatora –organizaciona, programska, te nivoa na kojem se donose odluke)
3. Procijeniti relevantnost projekta (tj., primjerenost aktivnosti i korišteni metodi u vezi sa potrebama i situacijom u BiH)
4. Procijeniti efikasnost projekta (tj., poštivanje planiranog vremenskog okvira i korist aktivnosti s aspekta troška-vrijednosti)
5. Procijeniti koherentnost projekta (tj., vanjska i unutrašnja koherentnost)

Od evaluatora se također očekuje da identifikuje glavne nalaze u vezi naučenih lekcija na projektu kao i koje se to najbolje prakse, ukoliko postoje, mogu identifikovati i koristiti u budućem radu.

**ZADACI I PROIZVODI**

|  |  |
| --- | --- |
| Zadaci | Specifični proizvodi |
| Zadatak 1: Izrada Plana evaluacije zajedno sa kriterijima evaluacije, pitanjima evaluacije i povezanim indikatorima za svaki navedeni specifični cilj. U Planu evaluacije će se projektnom osoblju osigurati instrukcije za sprovođenje procesa prikupljanja podataka. | Plan evaluacije projekta |
| Zadatak 2: Provođenje formativne evaluacije za provjeru početnih vrijednosti evaluacijskih indikatora koji su identifikovani u fazi planiranja projekta. | Izvještaj sa početnim vrijednostima evaluacijskih indikatora |
| Zadatak 3: Provođenje srednjoročne evaluacije projekta nakon 18 mjeseci realizacije projekta | Izvještaj o srednjoročnoj evaluaciji |
| Zadatak 4: Provođenje sumativne evaluacije projekta u cilju određivanja konačnog stanja evaluacijskih indikatora i procjene razlika u odnosu na njihove polazne i ciljane vrijednosti. | Finalni izvještaj evaluacije |

**I. AUTORSKA PRAVA**

Sadržaj podataka dobijenih tokom angažmana je podložan zaštiti i vlasništvo je CCI-a. Ni jedan dio takvog sadržaja ne smije se koristiti prema trećim stranama bez saglasnosti vlasnika. Korištenje sadržaja je moguće i opravdano samo u okviru aktivnosti projekta koji se realizuje.

**J: izvještavanje**

Ekspert će dostaviti zahtijevane proizvode u skladu sa planom definisanim u okviru ovog Opisa zadatka. Svi izvještaji će biti sačinjeni na B/H/S i engleskom jeziku.

**K: Vrijednost ponude**

Vrijednost ponude ne smije preći bruto iznos od 30.000 KM. Cijene moraju biti fiksni iznosi izraženi u valuti KM, moraju uključivati sve dodatne troškove neophodne za ispunjenje rezultata ugovora, i neće biti predmet ispravke. Troškove nastale tokom pripremanja i dostavljanja ponuda snose ponuđači i ne mogu se naplatiti.

**L: Vremenski plan i uslovi plaćanja**

|  |  |
| --- | --- |
| Objava tendera | 23.05.2019. |
| Zatvaranje tendera | 17.06.2019. |
| Odabir ponuđača | 21.06.2019. |

*Uslovi plaćanja:*

|  |  |
| --- | --- |
| Rezultati | Procenat |
| Po potpisivanju ugovora | 10% |
| Plan evaluacije projekta i Formativni izvještaj | 30% |
| Izvještaj o srednjoročnoj evaluaciji | 30% |
| Izrada finalnog izvještaja | 30% |

Sljedeći proizvodi/rezultati će se dostaviti CCI-u:

|  |  |
| --- | --- |
| Proizvod | Indikativni vremenski rok |
| Plan evaluacije projekta  | 22.07.2019 |
| Izvještaj sa početnim vrijednostima evaluacijskih indikatora | 10.08.2019 |
| Izvještaj o srednjoročnoj evaluciji | 30.10.2020. |
| Finalni izvještaj evaluacije  | 15.01.2022. |

**M: KVALIFIKACIJE EKSPERTA**

**Kvalifikacije i vještine:**

* Diploma završenog fakulteta (gdje je diploma dodijeljena nakon završetka trogodišnjih studija na univerzitetu ili ekvivalentnoj instituciji)
* Izvrsno poznavanje lokalnog jezika

**Opće profesionalno iskustvo:**

* Najmanje 15 godina općeg radnog iskustva
* Najmanje 10 godina iskustva u radu na projektima finansiranim iz sredstava međunarodnih donatora ili međunarodnih organizacija

**Posebno profesionalno iskustvo:**

* Najmanje 3 godine iskustva u oblasti upravljanja projektnim ciklusima;
* Najmanje 3 godine iskustva u oblasti monitoringa i evaluacije projekata
* Najmanje 3 godine iskustva u oblasti rada civilnog društva

Kvalifikacije i vještine kao i opće profesionalno iskustvo su eliminatorni elementi pri ocjenjivanju. Za kanditate koji ispune ove kvalifikacije, posebno profesionalno iskustvo biće ocjenjivano u skladu sa tabelom:

|  |  |  |  |
| --- | --- | --- | --- |
|  | **3 godine** | **3-5 godina** | **Više od 5 godina**  |
| **Posebno profesionalno iskustvo:** |  |  |  |
| Godine iskustva u oblasti upravljanja projektnim ciklusima | 1 | 2 | 3 |
| Godine iskustva u oblasti monitoringa i evaluacije projekata | 1 | 2 | 3 |
| Godine iskustva u oblasti rada civilnog društva | 1 | 2 | 3 |
| Bodova po kategoriji |  |  |  |
| **Ukupno bodova** |  |

Ugovor će se dodijeliti ponuđaču čija ponuda daje najbolju vrijednost za ponuđeni iznos, što se određuje primjenom principa 80/20 (80% bodova za kapacitete eksperta i 20% za visinu ponuđene cijene).

**N. Način i rok za dostavljanje ponuda**

Ponuda treba da sadrži slijedeću dokumentaciju:

* + - * CV predloženog eksternog evaluatora,
			* Najmanje 2 reference s kompletnim podacima za kontakt, koje će služiti kao potvrda posebnog profesionalnog iskustva
			* Finansijska ponuda za pružanje usluge (na obrascu koji je sastavni dio ovog poziva).

Svi ponuđači zainteresovani za dostavljanje ponuda moraju obezbijediti da ponude budu dostavljene najkasnije do 17.06.2019. u 16.00 sati na slijedeću adresu:

Centri civilnih inicijativa, Ludviga Kube 7, 75000 Tuzla (Napomena: Ponuda za poziciju Eksternog evaluatora).

**PRILOG: FINANSIJSKA PONUDA /BUDŽET**

**(UKUPNA CIJENA USLUGA)**

**Naziv tenderske procedure**: Odabir Eksternog evaluatora za projekat “Učinkovitija javna revizija za smanjenje korupcije u Bosni i Hercegovini“

**Referentni broj:** 12887 – T1

**Ukupna cijena: \_\_\_\_\_\_\_\_\_ BAM**

Ime i prezime odgovorne osobe ponuđača: \_\_\_\_\_\_\_\_\_\_\_\_\_\_\_\_\_\_\_\_

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: